CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL53 8NS

Cofnodion Cyngor Cymuned Tudweiliog a gynhaliwyd yn y Ganolfan Nos Lun, 11eg Medi,2017.

Presennol: William Owen, Alan Hughes, Medwyn Jones, Sian Parri,

Henry Hughes, Humphrey Williams.

Ymddiheuriadau: Gareth Jones, John Davies,Richard Williams.

1. Yn absenoldeb y Cadeirydd cadeiriwyd gan yr Is-gadeirydd Sian Parri ac

estynnodd groeso i bawb.

2. Derbyniwyd y cofnodion diwethaf yn rhai cywir.

3. MATERION YN CODI O’R COFNODION.

a. STABLAU LLANIESTYN – dywedodd y clerc ei bod wedi cael gair gyda

Mr. Gwyn Lloyd Evans ac nid oed cais wedi ei dderbyn hyd yn hyn.

b. CYFARFOD YN PORTH GOLMON – yn dilyn cyfarfod gyda Barry Davies,

Seimon, Medwyn, Sion, Guto a Glenys yn bresennol derbyniwyd llythyr

gan Barry yn datgan y bydd arwyddion yn cael eu gosod ar y safle cyn

diwedd Medi 2017 a bydd hefyd yn cysylltu gyda’r Uned Eiddo i ofyn am eu

cymorth gyda darganfod perchennog(ion) tir uwchben llinell llanw uchel.

c. CEISIADAU CYNLLUNIO – dywedodd y clerc ei bod wedi derbyn dau gais

cynllunio yn ystod gwyliau’r haf, sef Cais C17/0620/46/LL ar gyfer Ty Ddol

a Cais C17/0669/46/LL ar gyfer Fferm Pwllcoed. Fel a drefnwyd cysylltodd

a Cynghorwyr o’r wardiau a chefnogwyd y ddau gais.

ch. LLWYBR PENCAERAU – derbyniwyd Rhybudd y bydd y gwrandawiad yn

cymryd lle ar y 23ain Ionawr,2018 am 10 y bore yng Nghanolfan Llaniestyn

ynghyd a tabl i gysylltu. Pasiwyd i’r clerc ofyn a oedd eisiau i ni wneud

rhywbeth cyn y Cyngor nesaf a gofyn os oes peiriant cyfieithu ar gael.

4. CYNLLUNIAU.

CAIS C17/0859/46/LL – ymestyn safle carafanau sefydlog presennol, cynyddu

Niferoedd o 31 i 40 ynghyd a creu ardal chwarae/hamdden a thirlunio –

Maes Carafannau, Ty’n Llan, Tudweiliog, Pwllheli.

CEFNOGI.

------------------------------------------

5. GOHEBIAETH.

a. UN LLAIS CYMRU – cynhelir cyfarfod Nos Fawrth, 12fed Fedi yn Siambr

Cyngor Tref, Pwllheli am 7 yr hwyr. Dywedodd Sian y buasai yn ceisio bod

yn bresennol.

b. CLYSTYRU:ARIANNU I GYFLWYNO TREFNIADAU CYFLEUSTEROL AR Y

CYD – derbyniwyd gohebiaeth gan Llywodraeth Cymru a pasiwyd i beidio

ymateb.

c. TOILEDAU CYHOEDDUS TUDWEILIOG – derbyniwyd llythyr yn datgan fod

y Cabinet wedi argymell cyflawni’r toriad o £244,000 drwy wireddu’r Cynllun

Partneriaeth a bydd y toiledau lle nad oes bwriad gan y gymuned gyfrannu yn

cael eu cau ar y 1af Hydref,2017. Mae toiledau y Lion ar gael yn Nhudweiliog.

ch. PRAESEPT – derbyniwyd ail daliad am £3000.00

d. YSWIRIANT ZURICH – derbyniwyd bil am £390.63 a pasiwyd i’w dalu.

dd. COSTAU ETHOLIAD – derbyniwyd bil am £357.00 a pasiwyd i’w dalu.

e. TORRI LLWYBRAU – derbyniwyd bil am £612.00 a pasiwyd i’w dalu.

f. ARCHWILIAD – derbyniwyd llythyr yn datgan fod angen mwy o wybodaeth

ar y wefan a rhaid newid y swm ychwanegol yn dilyn y ddwy fantolen

ychwanegol.

6. UNRHYW FATER ARALL.

a. CWN NANT BACH – derbyniwyd cwyn yn datgan for cwn yn ymosod ar bobl

ar y ffordd wrth basio. Pasiwyd i gysylltu a’r Adran Gwarchod y Cyhoedd.

b. MEDDYGFA RHYDBACH – derbyniwyd cwyn ynglyn a’r sgrin ar y wal sydd

yn uiniaith saesneg a’r ffordd mae rhywun yn pwyso rhif un ar y ffon i gael

siarad gyda person cymraeg a person saesneg yn ateb. Pasiwyd i anfon a

datgan siomiant am hyn.

c. BAW AR Y FFORDD GER TY NEWYDD PARC DINAS – pasiwyd i anfon at

yr Adran Cynllunio i ddatgan fod y Cyngor yn bryderus am y fynedfa pan

anfonwyd sylwadau ar y Cais Cynllunio yn 2015 ac hefyd cysylltu a’r Adran

Briffyrdd i llnau’r ffordd.

ch. LLAIN FATTW, LLANGWNNADL – darllenwyd llythyr mae rhai o drigolion

Llangwnnadl wedi dderbyn gan Ymddiriedolwyr Llain Fattw yn datgan eu bod

wedi penderfynnu gwerthu y bythynnod oherwydd nid yw yn eu gallu i ddod a

hwy yn eu holau i’r stad buasent yn cael eu gosod.

Mae hyn yn siom mawr i’r Gymuned oblegid eu bod wedi cael eu gosod i bobl

leol erioed a’r elw yn mynd tuag at addysg plant Llangwnnadl.

Wedi cryn drafod pasiwyd i anfon at y Parch.Richard Wood i ddatgan y dylid

Cadw y bythynnod yn gartref cyntaf i bobl leol a penderfynnwyd gofyn am

gopi o’r dogfennau a’r Rheolau sydd ynghlwm a’r Ymddiriedolaeth er mwyn

gweld a oes modd helpu mewn unrhyw ffordd. Dywedodd Medwyn a Sian eu

bod yn awyddus i alw cyfarfod cyhoeddus a dymunodd y Cyngor pob

llwyddiant iddynt yn yr ymgyrch.

CYNHELIR Y CYFARFOD NESAF AR Y 9fed HYDREF,2017 YNG NGHANOLFAN

TUDWEILIOG AM 7.15